wickkiey/tamil-wikipedia-chunked huggingface dataset:
# கெஆபொ-74

## கெஆபொ-74பி

**KOI-74b** என்பது கெஆபொ-74 விண்மீனைச் சுற்றி வரும் ஒரு சூடான சிறிய கோள். இது 2010 ஆம் ஆண்டில் கெப்ளர் திட்டம் வழி கண்டுபிடிக்கப்பட்டது. இதன் சிறிய அளவு (அதன் ஆரம் சூரிய ஆரம் 4.3% மட்டுமே). இது வெப்பநிலை காரணமாக கவனத்திற்கு வந்தது. முதன்மை விண்மீனைச் சுற்றி கெஆபொ-74பி 5.18875 நாட்கள் வட்டணைநேரத்தில் சுற்றிவருகிறது.. கெப்ளர் தரவுகளில் ஒளியின் சார்பியல் ஊக்குவிப்பு பகுப்பாய்வு, அது தோராயமாக 0.22 சூரியப் பொருண்மைய்யைக் கொண்ட குறைந்த பொருண்மை வெண்குறுமீனாக இருக்கக்கூடும் என்பதைக் குறிக்கிறது, இது ஒரு இரும அமைப்பில் முந்தைய பெருங்கோள் வ்கட்ட பொருண்மைப் பரிமாற்றத்தின் விளைவாக உருவான கோள் ஆகும்.
# கெஆபொ-74

## மேலும் பார்க்கவும்

- கெஆபொ-81 கெப்ளர் தைட்டம் கண்டறிந்த கோள்.
- கெப்ளர் ஆர்வப் பொருள்<nowiki/>கெப்ளர் திட்டக் கோள்கடப்பு வழி நோக்கீடு செய்த பொருள்
# குர்மீத் சிங் கூனர்

**குர்மீத் சிங் கூனர்** (*Gurmeet Singh Kooner*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு சூன் மாதம் 6 ஆம் நாளன்று இவர் பிறந்தார் . இராசத்தான் மாநிலத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினராக இருந்தார். 2018 ஆம் ஆண்டு நடைபெற்ற சட்டமன்ற தேர்தலில் வெற்றி பெற்று கரன்பூர் தொகுதியின் சட்டமன்ற உறுப்பினராக தேர்ந்தெடுக்கப்பட்டர். முன்னதாக 1998 ஆம் ஆண்டு மற்றும் 2008 ஆம் ஆண்டுகளில் நடைபெற்ற சட்டமன்றத் தேர்தல்களிலும் வெற்றி பெற்று இதே தொகுதியை பிரதிநிதித்துவப்படுத்தினார். குர்மீத் சிங் கூனர் 2023 ஆம் ஆண்டு நவம்பர் மாதம் 15 ஆம் தேதியன்று புது தில்லியில் இறந்தார். இவர் 2023 சட்டமன்றத் தேர்தலிலும் போட்டியிட்டார்.
# பி. பிரசன்ன குமார்

**பி. பிரசன்ன** குமார் (*B. Prasanna Kumar*) இந்தியாவைச் சேர்ந்த ஓர் அரசியல்வாதியாவார். பிரசன்ன குமார் பசவலிங்கப்பா என்றும் இவர் அறியப்படுகிறார். 1999 ஆம் ஆண்டு முதல் 2008 ஆம் ஆண்டு வரை எலகங்கா சட்டமன்றத் தொகுதியின் சட்டமன்ற உறுப்பினராக இருந்தார் 2008 ஆம் ஆண்டு முதல் 2013 ஆம் ஆண்டு வரை புலகேசிநகர் தொகுதியில் சட்டமன்றத் தொகுதியில் சட்டமன்ற உறுப்பினராக இருந்தார்.
# பி. பிரசன்ன குமார்

## அரசியல் வாழ்க்கை

பி. பிரசன்ன குமார் தனது தந்தை பி. பசவலிங்கப்பாவின் (முன்னாள் அமைச்சர்) மரணத்திற்குப் பிறகு அரசியல் வாழ்க்கையில் நுழைந்தார். 1993 ஆம் ஆண்டில் இவரது தந்தையின் தொகுதியான எலகங்கா தொகுதியில் போட்டியிட்டார்
# பி. பிரசன்ன குமார்

## தனிப்பட்ட வாழ்க்கை

பி. பிரசன்ன குமார் 1953 ஆம் ஆண்டு சனவரி மாதம் 7 ஆம் தேதியன்று பி. பசவலிங்கப்பாவின் மகனாகப் பிறந்தார். இவருக்கு இலாவண்யா பிரசன்ன குமார் மற்றும் வருண் பிரசன்ன குமார் என 2 குழந்தைகள் உள்ளனர். மருத்துவர் லாவண்யா பிரசன்ன குமார் மருத்துவத் துறையில் பட்டம் பெற்ற ஒரு மருத்துவராக அறியப்படுகிறார். வருண் பிரசன்ன குமார் வணிக மேலாண்மை படித்த இரட்டை பட்டதாரி ஆவார். பி.பிரசன்னா குமாருக்கு எம்.தர்சன் குமார், எம்.கௌரவ் குமார், அன்சிகா வருண் பிரசன்னா குமார், மற்றும் சிரேயாசு வருண் பிரசன்னா குமார் என 4 பேரக்குழந்தைகள் உள்ளனர்.
# மார்கழி திங்கள்

**மார்கழி திங்கள்** (*Margazhi Thingal*) என்பது 2023-இல் வெளிவந்த இந்தியத் தமிழ்த் திரைப்படமாகும். காதல் நாடகம் தொடர்பான இத்திரைப்படத்தை மனோஜ் பாரதிராஜா இயக்கினார். சுசீந்திரன் தயாரித்திருந்தார். இப்படத்தில் பாரதிராஜா, சுசீந்திரன், சியாம் செல்வன், ரக்சனா ஆகியோர் முக்கிய வேடங்களில் நடித்திருந்தனர். இத்திரைப்படம் 2023 அக்டோபர் 27 அன்று வெளியிடப்பட்டது.
# மார்கழி திங்கள்

## தயாரிப்பு

2022-இல், இயக்குநரும்-தயாரிப்பாளருமான சுசீந்திரன், எழுதிய இப்படத்தை இயக்க மனோஜ் பாரதிராஜாவை அணுகினார். இத்திரைப்படத்தில், மனோஜ் இயக்குநராக அறிமுகமானார். மேலும் 2000-இன் பிற்பகுதியில் இருந்து மனோஜ் *சிகப்பு ரோஜாக்கள்* திரைப்படத்தை மறுஆக்கம் செய்யும் பணியில் ஈடுபட்டதாகவும், பின்னர் அத்திட்டத்தை கைவிட்டதாகவும் வெளிப்படுத்தினார். மார்கழி திங்கள் திரைப்படத்தின் தயாரிப்புப் பணிகள் 2023-இன் மத்தியில் தொடங்கியது. மனோஜ் பாரதிராஜாவின் தந்தை பாரதிராஜா சுசீந்திரனுடன் இணைந்து ஒரு முக்கியக் கதாபாத்திரத்தில் நடித்தார். புதுமுகங்கள் சியாம் செல்வன் - சுசீந்திரனின் மருமகன், கத்தாரைச் சேர்ந்த ரக்சனா நக்சா சரண் ஆகியோரும் நடிகர்களுடன் இணைந்தனர்.
# மார்கழி திங்கள்

## பாடல்கள்

ஜி.வி.பிரகாஷ் குமார் இப்படத்தின் இசையமைப்பாளராக ஒப்பந்தம் செய்யப்பட்டார். ஆனால் பல்வேறு பணிகள் காரணமாக இப்படத்திலிருந்து விலகினார். பின்னர் இசையமைப்பாளர் இளையராஜா இசையமைத்திருந்தார். குறிப்பாக இளையராஜாவிற்கும் பாரதிராஜாவிற்கும் இடையிலான நீண்ட காலப் பகையை முடிவுக்கு கொண்டு வந்தது. ஒலிப்பதிவில் மூன்று பாடல்கள் உள்ளன.  
- உன் நினைவால் - அனன்யா பட்
- உன் இதயங்களினால் - அனன்யா பட்
- புடிச்சுருக்கா - அனன்யா பட், இராஜகணபதி
- புடிச்சுருக்கா (பதிப்பு 2) - இளையராஜா, அனன்யா பட்
# மார்கழி திங்கள்

## வரவேற்பு

*லியோ* திரைப்படம் வெளியாவது தாமதமானதால் இப்படம் 2023 அக்டோபர் 27 அன்று தமிழ்நாட்டுத் திரையரங்குகளில் வெளியிடப்பட்டது. *டைம்ஸ் ஆஃப் இந்தியாவைச்* சேர்ந்த ஒரு விமர்சகர், "மனதைத் தொடும் காதல் கதை" என்று எழுதினார். மேலும் "மனோஜ் பாரதிராஜாவின் அறிமுகப் படத்தில் இயக்குநரின் குறைந்த முக்கிய வெளியீடு இருந்தபோதிலும், அவரது திரைப்படத் திறன்களில் புதிய காற்றின் குறிப்பிடத்தக்க சுவாசம் உள்ளது" என்று எழுதினார்.
# எம்.கே. சிவனஞ்சப்பா

**எம். கே. சிவனஞ்சப்பா** (*M. K. Shivananjappa*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு முதல் 1967 ஆம் ஆண்டு வரையிலான காலத்தில் இவர் வாழ்ந்தார். 1952, 1957, 1962, 1967 ஆம் ஆண்டுகளில் இந்திய தேசிய காங்கிரசு கட்சியின் உறுப்பினராக கர்நாடகாவின் மண்டியா தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார்.
# எம்.கே. சிவனஞ்சப்பா

## ஆரம்ப வாழ்க்கை மற்றும் கல்வி

எம்.கே.சிவனஞ்சப்பா 1921 ஆம் ஆண்டு சூலை மாதம் 5 ஆம் தேதியன்று கெம்பே கவுடா மற்றும் லீலாவதிக்கு மகனாகப் பிறந்தார். பெங்களூரில் உள்ள இடைநிலைக் கல்லூரியிலும், பின்னர் மைசூர் மகாராசா கல்லூரியிலும், புனே சட்டக் கல்லூரியிலும் பயின்றார்.
# அமர்னா அரச கல்லறைகள் திட்டம்

**அமர்னா அரச கல்லறைகள் திட்டம்** (*Amarna Royal Tombs Project*) என்பது பதினெட்டாம் வம்சத்தின் பிற்பகுதியில் எகிப்திலிருந்த அமர்னா காலத்திற்கு அர்ப்பணிக்கப்பட்ட ஒரு தொல்லியல் ஆய்வு ஆகும். இது 1998 ஆம் ஆண்டில் நிலத்திலும், பண்டைய பதிவுகளிலும் காணாமற்போன அமர்னா அரச மரபினரை கண்டறிய நிறுவப்பட்டது. அவை பார்வோன் துட்டன்காமனின் 18 வது வம்ச ஆட்சியின் போது அமர்னா கைவிடப்பட்ட பின்னர் மன்னர்களின் பள்ளத்தாக்குக்கு மாற்றப்பட்டன. நிக்கோலஸ் ரீவ்ஸ் இத்திட்டத்தின் திட்ட இயக்குநராகப் பணியாற்றினார்.  
உரோமைப் பேரரசு மற்றும் உரோமை கோப்திக் அர்தடாக்ஸ் திருச்சபை ஆட்சியின் கீழ் சில காலம் அமர்னா நகரம் இருந்தது. பண்டைய அமர்னா நகரத்தின் தெற்கில் உள்ள தொல்லியல் மேடுகளை அகழ்வாய்வு செய்ததில் பல கட்டிட அமைப்புகள், நினைவுச் சின்னங்கள் போன்ற தொல்பொருட்கள் கண்டுபிடிக்கப்பட்டது.
# அமர்னா அரச கல்லறைகள் திட்டம்

## அமர்னா நகரத்தின் மீள் கண்டுபிடிப்பு மற்றும் அகழாய்வுகள்

அக்கெனதென், பட்டத்து இராணி நெஃபர்டீட்டீ மற்றும் இளவரசி மெரிததேன் சிற்பம், இலண்டன் அருங்காட்சியகம்]]
ஒன்று]]  
1714-இல் பிரான்சு நாட்டின் இயேசு சபை பாதிரியாரான கிளவுட் சிகார்டு, அமர்னா பகுதியின் நைல் ஆற்றின் கரை வழியாக பயணிக்கும் போது முதன் முதலில் சில சிற்பத்தூண்]]களை கண்டுபிடித்தார். 1798-99-களில் நெப்போலியனின் படைவீரர்கள் அமர்னா நகரத்தின் வரைபடத்தை வரைந்து, 1820 -1830-களுக்கிடையே வெளியிட்டனர்.  
1824-இல் சர் ஜான் கார்டினர் வில்கின்சன் எனும் ஐரோப்பிய அமர்னா நகரத்தின் சிதிலங்களை கண்டுபிடித்து, வரைபடம் தயாரித்தார். பின்னர் பிரித்தானியர்கள் 1883-இல் அமர்னா நகரத்தின் தெற்கில் உள்ள பல கல்லறைக் கோயில்களின் நினைவுச் சின்னங்களை படியெடுத்தனர்.  
1887-இல் எகிப்தின் உள்ளூர் பெண்மணி அமர்னா நகரத்தில் ஒரிடத்தைத் தோண்டும் போது அக்காடிய மொழியின் ஆப்பெழுத்தில் எழுதப்பட்ட முப்பது அமர்னா நிருபங்கள் கண்டுபிடிக்கப்பட்டது.  
1891 - 1892 ஆண்டுகளின் அகழாய்வில் எகிப்திய சூரியக் கடவுளான அதேனின் பெருங்கோயில் மற்றும் மன்னர்களின் கல்லறைக் கோயில்கள் கண்டுபிடிக்கப்பட்டது. மேலும் அமர்னா நகரத்த்தின் எல்லையைக் குறிக்கும் 14 சிற்பத்தூண்கள் கண்டுபிடிக்கப்பட்டது. புது எகிப்திய இராச்சியத்தை ஆண்ட பதினெட்டாம் வம்ச பார்வோன் அக்கேடாதேன், இராணி நெபெர்திதி மற்றும் இளவரசி மெரிததேன் சிற்பம் மற்றும் துட்டன்காமன் சிற்பங்கள் கண்டுபிடிக்கப்பட்டது.
# அமர்னா அரச கல்லறைகள் திட்டம்

## இதனையும் காண்க

- அமர்னா நிருபங்கள்
- புது எகிப்து இராச்சியம்
- எகிப்தின் பதினெட்டாம் வம்சம்
# பிசாகுலால் சிங்

**பிசாகுலால் சிங்** (*Bisahulal Singh*) ஒரு இந்திய அரசியல்வாதி ஆவார். இவர் அனுப்பூரில் இருந்து மத்திய பிரதேச சட்டமன்றத்திற்குத் தேர்ந்தெடுக்கப்பட்டார். இவர் இந்திய தேசிய காங்கிரசின் உறுப்பினராக மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2020 மத்தியப் பிரதேச அரசியல் நெருக்கடியின் போது, இவர் மூத்த காங்கிரசு தலைவர் ஜோதிர் ஆதித்ய சிந்தியாவை ஆதரித்தார். பின்னர் கட்சியிலிருந்து விலகி பாரதிய ஜனதா கட்சியில் சேர்ந்த 22 சட்டமன்ற உறுப்பினர்களில் இவரும் ஒருவராக இருந்தார்.
# வி.எசு. உக்ரப்பா

**வி. எசு. உக்ரப்பா** (V. S. Ugrappa) இந்தியாவைச் சேர்ந்த ஓர் அரசியல்வாதியும் கர்நாடகாவின் பெல்லாரி தொகுதியின் முன்னாள் நாடாளுமன்ற உறுப்பினரும் ஆவார். 2019 ஆம் ஆண்டு நடைபெற்ற இந்திய பொதுத் தேர்தலில் தேவேந்திரப்பாவிடம் இவர் தோற்றார். இந்திய தேசிய காங்கிரசு கட்சியின் உறுப்பினரான இவர் 2018 ஆம் ஆண்டு நவம்பர் மாதத்தில் நடைபெற்ற இடைத்தேர்தலில் தேர்ந்தெடுக்கப்பட்டார். பாரதிய சனதா கட்சி வேட்பாளர் ஜே. சாந்தாவை 2.1 இலட்சம் வாக்குகள் வித்தியாசத்தில் உக்ரப்பா தோற்கடித்தார்.  
பாவகடா தாலுக்காவின் வெங்கடபுராவில் உக்ரப்பா பிறந்தார்.  
உக்ரப்பா முன்பு கர்நாடக சட்ட மேலவை உறுப்பினராக இருந்தார்.
# ஏ. கே. சந்திரன்

**ஏ. கே. சந்திரன்** (*A. K. Chandran*) (10 ஜூன் 1946) ஒரு இந்திய அரசியல்வாதியும் இந்தியப் பொதுவுடைமைக் கட்சியின் (CPI) தலைவரும் ஆவார். இவர்2006 கேரள சட்டப் பேரவைத் தேர்தலில் தேர்ந்தெடுக்கப்பட்ட பன்னிரண்டாவது கேரள சட்டமன்றத்தில் மாலா தொகுதியைப் பிரதிநிதித்துவப்படுத்தினார்.
# மலாக்கா தேனீ மாடம்

**மலாக்கா தேனீ மாடம்** (*Malacca Bee Gallery***;** ), என்பது முன்னர் **உலக தேனீ அருங்காட்சியகம்** (*The World's Bees Museum*; ) என அழைக்கப்பட்டது 2013ஆம் ஆண்டில் மலேசியாவின் மலாக்கா, ஆயர் குரோவில் உள்ள மலாக்கா தாவரவியல் பூங்காவில் தேனீக்கள் மாடமாகும்.  
இங்கு சுமார் 250 வகையான தேனீக்கள் மற்றும் குளவிகளின் கூடுகளின் மாதிரிகள் மற்றும் கண்கவர் தேனீ காட்சி நிகழ்ச்சியினையும் காட்சிப்படுத்தும் இடமாகும். இங்குத் தேனீ வளர்ப்பு, தேனீக்களின் இனங்கள், தேனீக்களின் வாழ்விடங்கள் மற்றும் தேன் சேகரிப்பதற்குப் பயன்படுத்தப்படும் பாரம்பரிய கருவிகள் போன்ற பல்வேறு பிரிவுகளில் தேனித்தொடர்பான பொருட்கள் காட்சிப்படுத்தப்பட்டுள்ளன.  
இது மலேசியாவின் மிகப்பெரிய தேன் உற்பத்தியாளரான *ஜெயண்ட் பி* நிறுவனத்தினால் நிருவகிக்கப்படுகிறது. இங்கு ஒருவர் பல வகையான தேனின் சுவைகளைச் சுவைக்கலாம், தேனைப் பயன்பாட்டிற்காக வாங்கலாம்.
# மலாக்கா தேனீ மாடம்

## மேலும் பார்க்கவும்

- தேன் அருங்காட்சியகம்
# அமுன்-கெர்-கெபெசெப்

**அமுன்-கெர்-கெபெஷெஃப்** (*Amun-her-khepeshef*) (இறப்பு; கி.மு. 1254 பார்வோன் இரண்டாம் ராமேசஸ் மற்றும் ராணி நெபர்தரி ஆகியோரின் முதல் மகனாவார்.
# அமுன்-கெர்-கெபெசெப்

## வரலாறு

இவரது தந்தை இரண்டாம் ரமேசஸ், எகிப்தின் பத்தொன்பதாம் வம்சத்தின் இரண்டாம் பார்வோன் முதலாம் சேத்தியுன் இணை ஆட்சியாளராக இருந்தபோது இவர் பிறந்தார். இவர் முதலில் *அமுன்-கெர்-வெனெமெப்* (" அமுன் வலது கையுடன் இருக்கிறார்") என்று அழைக்கப்பட்டார். இவர் தனது தந்தையின் ஆட்சியின் ஆரம்பத்தில் தனது பெயரை *அமுன்-கெர் -கெபெசெப்* ("அமுன் தனது வலிமையான கையுடன்") என்று மாற்றிக் கொண்டார். இரண்டாம் ராமேசஸின் 20 ஆம் ஆட்சியாண்டில் இவர் தனது பெயரை மீண்டும் *சேத்-கெர்-கெபெசெப்* என்று மாற்றிக்கொண்டதாகத் தெரிகிறது. இரண்டாம் ரமேசஸின் இரண்டாவது மூத்த மகனான ராமேசஸ் பி, இவருக்குப் பிறகு 25 ஆண்டுகளுக்கு பட்டத்து இளவரசராக இருந்தார் (இந்த பார்வோனின் ஆட்சியின் 25 ஆம் ஆண்டு முதல் 50 ஆம் ஆண்டு வரை). இரண்டாம் ரமேசஸின் 13வது மகன் மெர்நெப்தா புது எகிப்திய இராச்சியதை கிமு 1213 முதல் கிமு 1203 வரை 10 ஆண்டுகள் ஆண்டார்.  
அமுன்-கெர்-கெபெசெப்பின் சிலைகளும் சித்தரிப்புகளும் அபு சிம்பெல், அல்-உக்சுர், ராமேசியம் மற்றும் சேத்தியின் அபிடோஸ் போன்ற இடங்களில் காணப்படுகின்றன. இவர் தனது தந்தையின் அபிடோஸ் கோயில் சுவர்களில் ஒரு காளையை சீண்டுவது போல சித்தரிக்கப்பட்டுள்ளார்.
# அமுன்-கெர்-கெபெசெப்

## இறப்பு

அமுன்-கெர்-கெபெசெப் தனது தந்தையின் 25 ஆம் ஆட்சியாண்டில் இறந்தார். இவர் இரண்டாம் நெபர்தரி என்பவரை மணந்தார். இவர் ரமேசஸின் மகளாகவோ, அல்லது ராணி நெபர்தரியின் குழந்தையாகவும் இருக்கலாம், இவர்களுக்கு சேத்தி என்ற மகன் பிறந்தான். அமுன்-கெர்-கெபெசெப் மன்னர்களின் சமவெளியில் உள்ள இரண்டாம் இரமேசசின் மகன்களின் கல்லறையில் இரண்டாம் ராமேசஸின் மகன்களுக்காக கட்டப்பட்ட ஒரு பெரிய கல்லறையில் புதைக்கப்பட்டார். இரண்டாம் ரமேசஸின் 53 ஆம் ஆண்டில் இவரது மறைவு ஆய்வு செய்யப்பட்டது.
# அமுன்-கெர்-கெபெசெப்

## இதனையும் காண்க

- பண்டைய எகிப்திய அரசமரபுகள்
- எகிப்தின் வரலாறு
# அதானி எண்டர்பிரைசஸ் லிமிடெட்

அதானி எண்டர்பிரைசஸ் லிமிடெட் (AEL) அகமதாபாத் நகரை தலைமையிடமாக கொண்டு செயல்படும் பன்னாட்டு நிறுவனமாகும். பங்கு சந்தையில் பட்டியலிடப்பட்ட இந்த நிறுவனம் அதானி குழுமத்தின் முதன்மை நிறுவனமான விளங்குகிறது. இதன் துணை நிறுவனங்கள் மூலம் விமான நிலைய செயல்பாடுகள், சமையல் எண்ணெய்கள், சாலை, ரயில் மற்றும் நீர் உள்கட்டமைப்பு, தரவு மையங்கள் மற்றும் சூரிய ஒளி உற்பத்தி போன்ற பல துறைகளில் தொழில் செய்கிறது.  
அதானி போர்ட்ஸ் & ஸ்பெஷல் எகனாமிக் ஜோன் லிமிடெட், அதானி பவர் மற்றும் அதானி டிரான்ஸ்மிஷன் ஆகியவை 2015 முதல் மற்றும் அதானி பசுமை ஆற்றல் மற்றும் அதானி எரிவாயு ஆகியவை 2018 முதல் அதானி எண்டர்பிரைசஸிலிருந்து பிரிக்கப்பட்டு தனி நிறுவனங்களாக செயல்பட துவங்கின.  
2023 ஜனவரியில் ஹிண்டன்பர்க் ரிசர்ச் என்னும் அமெரிக்க நிதி ஆய்வு நிறுவனம் வெளியிட்ட அறிக்கையில், அதானி குழுமம் மீது பல குற்றச்சாட்டுகள் வைக்கப்பட்டன. அந்த அறிக்கை வெளியானதும் நிறுவனத்தின் பங்குகள் கடும் சரிவை சந்தித்தன.
# கானா மக்ரா

**கானா மக்ரா** அல்லது **கானா மங்க்ரா** என்பது இராசத்தானின் ஜோத்பூர் மாவட்டத்தில் உள்ள பிலாரா தாலுகாவில் உள்ள ஒரு கிராமம். இந்த கிராமம் மாநில நெடுஞ்சாலை 86சிக்கு அருகில் உள்ளது. இந்த கிராமத்திற்கு சொந்த கிராம ஊராட்சி உள்ளது. இந்த கிராமம் டில்வாஸ்னி கிராமத்திற்கு மிக அருகில் உள்ளது. இக்கிராமத்தில் பிஷ்னோய், கும்ஹர், ஜாத் மற்றும் ராஜ்புத் ஆகியோர் பெரும்பான்மையாக உள்ளனர். இது இராசத்தானின் அணுகுவதற்கு கடினமான உள்பகுதியில் உள்ள கிராமம் ஆகும். இந்த கிராம விவசாயிகள் விவசாயம் செய்வதை விரும்புகிறார்கள். பெரும்பாலான விவசாயிகள் பாசனத்திற்கு குழாய் கிணற்றையே விரும்புகின்றனர்.
# கத்தார் புறக்கோள் அளக்கை

கபுஅ(QES) என்றும் அழைக்கப்படும் கத்தார் புறக்கோள் அளக்கை (**Qatar Exoplanet Survey)** என்பது கத்தாரை தளமாகக் கொண்ட ஒரு பன்னாட்டுத் தேட்ட ஆய்வு ஆகும். ஓம்பல் விண்மீனின் ஒளி வளைவைக் கண்காணிக்கும் கோள்கடப்பு முறையைப் பயன்படுத்தி புறக்கோள்களைக் கண்டறிவதே இதன் முக்கிய குறிக்கோள்.
# கத்தார் புறக்கோள் அளக்கை

## வரலாறு

இந்த கணக்கெடுப்பு நியூ மெக்சிகோவில் ஒரு தளத்தைக் கொண்டுள்ளது, இது வடக்கு வானத்தில் சிறிய கோள்களைக் கண்டறியும் கூட்டமைப்பாகும். அதன் சொந்த கோள்களைக் கண்டுபிடிப்பதற்கு முன்பு, அதுளகோகோதே-36 பி மற்றும் அகோகோதே-37 பி ஆகியவற்றைக் கண்டறிந்தது.
# கத்தார் புறக்கோள் அளக்கை

## களம்

பீங்கு 5 படக்கருவிகள் கொண்ட ஒரு தொலைநோக்கி உள்ளது, அவை ஒவ்வொன்றும் 400 மீ வகையாகும். இது நியூ மெக்சிகோவிலும் அமைந்துள்ளது. இது 2011 முதல் செயல்பட்டு வருகிறது, அதில் அவ்வப்போது பிழைகள் ஏற்படுகின்றன.
# கத்தார் புறக்கோள் அளக்கை

## முடிவுகள்

2011 இல், கபுஅ வியாழனைப் போன்ற அளவுருக்களைக் கொண்ட சூடான வியாழன் கத்தார்-1 பிb இன் கண்டுபிடிப்பை அறிவித்தது.  
2016 ஆம் ஆண்டில், கபுஅ 3 பாரிய கோள்களைக் கண்டுபிடித்தது, அவை வியாழனை விட 4-6 மடங்கு பெரியவை. இந்தக் கோள்கள் கத்தார்-3பி, கத்தார்-4பி, கத்தார்-5_பி" என்பனவாகும். இவறிறில் பின்னது மிகப் பெரியது.
# கத்தார் புறக்கோள் அளக்கை

## பட்டியல்

இந்தப் பட்டியல் முழுமையடையாதது மற்றும் கூடுதல் தகவல் தேவை.  
*வெளிர் பச்சை என்பது பைனரி அமைப்பில் உள்ள நட்சத்திரங்களில் ஒன்றைச் சுற்றி வருவதைக் குறிக்கிறது.*
| Star | Constellation | Right ascension | Declination | App.
mag. | Distance
<small>(ly)</small> | Spectral
Type | Planet | Mass
<small></small> | Radius
<small></small> | Orbital
<small>(d)</small> | Semimajor
<small>(AU)</small> | Orbital Eccentricity | Inclination
<small>(°)</small> | Discovery
year |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Qatar-1 | Draco | 12.69 | 609 | K3V | Qatar-1b | 1.09 | 1.16 | 1.42 | 0.02343 | 0 (fixed) | 83.47 | 2010 |  |  |
| Qatar-2 | Virgo | 13.30 | 595 | K5V | Qatar-2b | 2.49 | 1.144 | 1.34 | 0.02149 | 0 (fixed | 88.30 ± 0.94 | 2011 |  |  |
| Qatar-3 | Andromeda | 12.93 | 2,400 | G0V | Qatar-3b | 4.31 | 1.096 | 2.51 | 0.03783 | 0 (fixed) | 86.8 ± 2 | 2017 |  |  |
| Qatar-4 | Andromeda | 13.57 | 1,089 | K1V | Qatar-4b | 6.1 | 1.135 | 1.81 | 0.02803 | 0 (fixed) | 87.5 ± 1.6 | 2017 |  |  |
| Qatar-5 | Andromeda | 12.61 | G2V | Qatar-5b | 4.32 | 1.107 | 2.88 | 0.04127 | 0 (fixed) | 88.74 ± 0.87 | 2017 |  |  |  |
| Qatar-6 | Boötes | 11.5 | K2V | Qatar-6b | 0.67 | 1.062 | 3.51 | 0.0423 | 0 (fixed) | 86.01 ± 0.14 | 2017 |  |  |  |
| Qatar-7 | Andromeda | 13.13 | F4V | Qatar-7b | 1.88 | 1.70 | 2.03 | 0.0352 | 0 (fixed) | 89.0 ± 1 | 2019 |  |  |  |
| Qatar-8 | Ursa Major | 11.71 | 924 | G0V | Qatar-8b | 0.37 | 1.285 | 3.71 | 0.0474 | 0 (fixed) | 89.29 ± 0.7 | 2019 |  |  |
| Qatar-9 | Ursa Major | 14.02 | K5V | Qatar-9b | 1.19 | 1.01 | 1.54 | 0.0234 | 0 (fixed) | 89.23 ± 0.64 | 2019 |  |  |  |
| Qatar-10 | Draco | 12.80 | 1343 | F7V | Qatar-10b | 0.736 | 1.534 | 1.645 | 0.0474 | 0 (fixed) | 89.29 ± 0.70 | 2019 | } |  |
# தேவி சார்த்திகா

**தேவி சார்த்திகா (Dewi Sartika)** (4 டிசம்பர் 188411 செப்டம்பர் 1947) இந்தோனேசியாவில் பெண் கல்விக்கான வழக்கறிஞர் மற்றும் முன்னோடி ஆவார். இவர் டச்சு கிழக்கிந்தியத் தீவுகளில் பெண்களுக்கான முதல் பள்ளியை நிறுவினார். இவர் 1966 ஆம் ஆண்டில் இந்தோனேசியாவின் தேசியநாயகனாக கௌரவிக்கப்பட்டார்.
# தேவி சார்த்திகா

## சுயசரிதை

தேவி சார்த்திகா 4 டிசம்பர் 1884 அன்று சிகலெங்காவில் சுண்டானிய உன்னதப் பெற்றோரான ஆர். ரங்கா சோமனேகரா மற்றும் ஆர்.ஏ.ராஜபெர்மாஸ் ஆகியோருக்குப் பிறந்தார். சிறுவயதில், பள்ளி முடிந்ததும் இவர் தோழிகளுடன் விளையாடும்போது அடிக்கடி ஆசிரியராக நடித்தாள். இவரது தந்தை இறந்த பிறகு, இவர் தனது மாமாவுடன் வசித்து வந்தார். அவரது பராமரிப்பில் இருந்தபோது இவர் சுண்டானிய கலாச்சாரத்தில் கல்வியைப் பெற்றார், அதே நேரத்தில் மேற்கத்திய கலாச்சாரம் பற்றிய இவரது அறிவு ஒரு குடியுரிமை உதவியாளரின் மனைவியிடமிருந்து பெறப்பட்டதாகும். 1899-ஆம் ஆண்டில், இவர் பண்டுங்கிற்கு குடிபெயர்ந்தார். 1912 ஆம் ஆண்டில், மேற்கு ஜாவாவில் உள்ள நகரங்கள் அல்லது ரீஜென்சிகளில் ஒன்பது செகோலா காயோடமான் இஸ்டெரி (நகரங்கள் மற்றும் ரீஜென்சிகளில் பாதி), 1920 இல் அனைத்து நகரங்கள் மற்றும் ரீஜென்சிகள் ஒரு பள்ளியைக் கொண்டிருந்தன. செப்டம்பர் 1929 இல், இந்தப் பள்ளி அதன் பெயரை செகோலா ராடன் டீவி என்று மாற்றியது.
# தேவி சார்த்திகா

## மேதமை

அவரது பெயர் தேவி சார்த்திகா அவரது பள்ளியின் இடமாகவும், இந்தோனேசியாவின் பல்வேறு நகரங்களில் பயன்படுத்தப்பட்ட தெருவாகவும் அறியப்படுகிறது. செகோலா காயோடமான் இஸ்டெரியின் 35வது ஆண்டு விழாவில், கல்வியில் அவர் ஆற்றிய சேவையைப் பாராட்டும் வகையில் அவருக்கு ஆர்டர் ஆஃப் ஆரஞ்சு-நசாவ் விருது வழங்கப்பட்டது. 1 டிசம்பர் 1966 இல், அவர் தேசிய இயக்கத்தின் நாயகி பட்டத்தைப் பெற்றார்.
# தேவி சார்த்திகா

## அஞ்சலி

4 டிசம்பர் 2016 அன்று, கூகுள் தனது 132வது பிறந்தநாளை கூகுளின் கேலிச்சித்திரம் மூலம் கொண்டாடியது.
# கார்த்திகை நோன்பு

**கார்த்திகை நோன்பு** இந்து சமய மக்களினால் கடைப்பிடிக்கப்படும் முருகனுக்கான நோன்புகளுள் ஒன்றாகும். திங்கள்தோறும் கார்த்திகை நாளில் இந்நோன்பு கடைப்பிடிக்கப்படும். முந்தைய நாள் நண்பகல் உணவு எடுத்துக் கொண்டு, அன்றிரவில் நோன்பு இருந்து முருகன் வழிபாட்டை செய்வார்கள். கார்த்திகை அன்று குளித்து நோன்பு இருந்து, கந்த சஷ்டி கவசம், சண்முக கவசம், கந்த புராணம், கந்தர் கலிவெண்பா, முருக மந்திரங்கள் போன்றவற்றைப் பாராயணம் செய்வார்கள். ஆண்டுதோறும் கார்த்திகைத் திங்களில் வரும் திருக்கார்த்திகை, ஆடியில் வரும் ஆடிக் கார்த்திகை, தையில் வரும் தைக் கார்த்திகை ஆகிய மூன்று கார்த்திகை நாட்களும் சிறப்பு வாய்ந்த நாட்களாகக் கருதுப்படுகிறது.
# கார்த்திகை நோன்பு

## தொன்மம்

சரவணப் பொய்கையிலிருந்து முருகனை எடுத்து வளர்த்த கார்த்திகைப் பெண்கள் நினைவாக கார்த்திகை நாளன்று இந்நோன்பு கடைப்பிடிக்கப்படுகிறது. இந்நாளில் குமரனை வழிபடுவோர்கள் செல்வம், கல்வி, ஆயுள், உத்த பத்தினி, நன் மக்கட்பேறு முதலிய நலன்களை அடைவர்கள் என்று நம்பப்படுகிறது.
# கத்தார்-1

**கத்தார்-1** என்பது திராக்கோ விண்மீன் குழுவில் உள்ள ஆரஞ்சு நிற முதன்மை வரிசை விண்மீனாகும் .
# கத்தார்-1

## விண்மீன் பான்மைகள்

கத்தார்-1 சூரியனைப் போல 160% சராசரி முதல் அதிக பொன்மத்(உலோகத்)தன்மையைக் கொண்டுள்ளது. மேலும் சூரியனைப் போன்ற அகவையைக் கொண்டுள்ளது. விண்மீன் குறிப்பிடத்தக்க கரும்புள்ளிச் செயல்பாட்டைக் கொண்டுள்ளது.
# கத்தார்-1

## கோள் அமைப்பு

" சூடான வியாழன் " வகுப்பு கோளான கத்தார் பி 2010 இல் கத்தார் புறக்கோள் அளக்கை வழி கண்டுபிடிக்கப்பட்டது. விண்மீன் சுழற்சி அச்சுடன் −8.4 பாகைக்கு சமமான அளவீடுகளுடன், உரோசிட்டர்-மெல்ளாலின் விளைவை அடிப்படையாகக் கொண்ட மையம்பிறழ்ந்த வட்டணையில் கோள் சுற்றிவருகிறது. கோள் , பகல்நேரம் (1696 கெ ,) இரவுப் புறம் (1098 கெ ) ஆகியவற்றுக்கு இடையே அளவிடப்பட்ட வெப்பநிலை வேறுபாட்டைக் கொண்டுள்ளது. 2017 ஆம் ஆண்டு கதிர்நிரல்பதிவி ஆய்வு கத்தார்-1பி சில முகில்களுடன் ஒப்பீட்டளவில் தெளிவான வானத்தைக் கொண்டுள்ளது என்று தெரிவிக்கிறது.  
2013 இல் கூடுதல் கோள்கள் அல்லது ஒரு பழுப்புக் குறுமீன் இருப்பதாக கருதப்பட்டது, ஆனால், இது 2015 ஆம் ஆண்டில் மறுக்கப்பட்டது  
2020 ஆம் ஆண்டில் கோள்கடப்பு நேர வேறுபாட்டுத் தேடுதலின் விளைவாக, கணினியில் கூடுதல் கோள்களைக் கண்டறிய முடியவில்லை, இருப்பினும் 2022 ஆம் ஆண்டில் கூடுதல் கோள்கடப்பு நேர வேறுபாட்டுத் தரவு, கோள் அமைப்பு பார்க்கப்படாத நீண்ட கால வட்டணைநேர இணைவிண்மீன் செல்வாக்கின் கீழ் முடுக்கப்படுகிறது.
# கத்தார்-2

## கோள் அமைப்பு

2011 ஆம் ஆண்டில் , கத்தார் புறக்கோள் அளக்கை வழி கத்தார்-2பி என்ற மீவியாழன் கோல்ள் கண்டுபிடிக்கப்பட்டது. பகல்நேரம் 1368 கெ, இரவுநேரம் 724 கெ ஆகியவற்றுக்கு இடையே பெரிய வெப்பநிலை வேறுபாட்டைக் கொண்டுள்ளது. கோள்களின் வட்டணை விண்மீன் நிலநடுவரைத் தளத்துடன் 4.3 ◦க்கு சமமான கோணத்தில் மையப்பிறழுவுடன் உள்ளது. மேலும், ஆல்பிடோ , 0.06 க்கு கீழே மிகவும் குறைவாக உள்ளது.  
2011 ஆம் ஆண்டில் பரந்த சுற்றுப்பாதையில் கூடுதல் பாரிய இணைமீன் ஒன்று இருப்பதாக கருதப்பட்டது, ஆனால் கோள்கடப்பு நேர வேறுபாடு முறையைப் பயன்படுத்திய தேடுதல் 2017 ஆம் ஆண்டில் முடிவுகள் எதையும் அளிக்கவில்லை
# எக்சோ திட்டம்

**எக்சோ திட்டம்** **XO Project)** என்பது பயில்நில்லை, தொழில்முறை வானியலாளர்களின் புறக்கோள் தேடும் ஒரு பன்னாட்டுக் குழு திட்டமாகும். அவர்கள் விண்வெளி தொலைநோக்கி அறிவியல் நிறுவனத்தின் பீட்டர் ஆர் . மெக்குல்லாவால் வழிநடத்தப்பட்டனர் இது முதன்மையாக நாசாவின் தோற்றத் திட்டத்தால், விண்வெளி தொலைநோக்கி அறிவியல் நிறுவனத்தின் இயக்குநரின் விருப்ப நிதியத்தால் நிதியளிக்கப்படுகிறது.
# எக்சோ திட்டம்

## கண்டுபிடிப்புகள்

*XO தொலைநோக்கி* இதுவரை ஆறு புறக்கோள்களைக் கண்டுபிடித்துள்ளது, ஐந்து வெப்பமான வியாழன் கோள்கள்; ஒன்று, எக்சோ-3 பி, ஒரு பழுப்பு குறுமீனாக இருக்கலாம்.
| XO-1 | Corona Borealis | 11.319 | 600 | G1V | XO-1b | 0.9 | 1.3 | 3.941534 | 0.0488 | 0 | 87.7 | 2006 |  |
| --- | --- | --- | --- | --- | --- | --- | --- | --- | --- | --- | --- | --- | --- |
| XO-2N | Lynx | 11.25 | 486 | K0V | XO-2Nb | 0.57 | 0.973 | 2.615838 | 0.0369 | 0 | 88.58 | 2007 |  |
| XO-3 | Camelopardalis | 9.91 | 850 | F5V | XO-3b | 11.79 | 1.217 | 3.1915239 | 0.0454 | 0.26 | 84.2 | 2007 |  |
| XO-4 | Lynx | 10.78 | 956 | F5V | XO-4b | 1.72 | 1.34 | 4.12502 | 0.0555 | 0.0024 | 88.7 | 2008 |  |
| XO-5 | Lynx | 12.1 | 881 | G8V | XO-5b | 1.15 | 1.15 | 4.187732 | 0.0508 | 0.0029 | 86.8 | 2008 |  |
| XO-6 | Camelopardalis | 10.28 | 760 | F5V | XO-6b | 4.4 | 2.07 | 3.76 | 0.082 | 0 | 86.0 | 2016 |  |
| XO-7 | Draco | 10.52 | 763 | G0V | XO-7b | 0.71 | 1.373 | 2.8641424 | 0.04421 | 0.038 | 83.45 | 2019 | } |
# எக்சோ-4

## கோள் அமைப்பு

ஒரு புறக்கோல், எல்சோ-4பி, சூடான வியாழன் என வகைப்படுத்தப்பட்டுள்ளது. இது எக்சோ-4 விண்மீனைச்ச் சுற்றி வருகிறது. இந்தப் புறக்கோள் 200ளாம் ஆண்டில் எக்சோ தொலைநோக்கி திட்டத்தால் கோள்கடப்பு முறையைப் பயன்படுத்திக் கண்டுபிடிக்கப்பட்டது. இது கா**மரிக்** என்று பெயரிடப்பட்டது, அதாவது *அந்தி பொழுது என்று பெயரிடப்பட்டது. மேலும்,* அதே பேல்மேன் கதையில் இருந்து கோயிட் பாத்திரம் இடம்பெறும் பொழுதைக் குறிப்பிடுகிறது.
# எக்சோ-5

## பெயரிடுதல்

எக்சோ-5 என்ற விண்மீனின் பெயர் **அப்சொலுட்னோ**. இந்தப் பெயர் பன்னாட்டு வானியல் ஒன்றியத்தின்100வது ஆண்டு விழாவின் போது, செக் குடியரசின் புற உலகங்கள் பெயரிடல் பரப்புரையில் தேர்ந்தெடுக்கப்பட்டது. **அப்சொலுட்னோ** என்பது அறிவியல் புனைகதை Továrna na absolutno (The Factory for the Absolute) புதினத்தில் வரும் ஒரு கற்பனையான வியன்பொருள்.
# எக்சோ-5

## கோள் அமைப்பு

எக்சோ-5 பி என்ற புறக்கோள் எக்சோ தொலைநோக்கி<nowiki/>த் திட்டம் 2008 ஆம் ஆண்டில் கோள்கடப்பு முறையைப் பயன்படுத்திக் கண்டுபிடிக்கப்பட்டது. இந்த கோள் சூடான வியாழன் என வகைப்படுத்தப்பட்டுள்ளது. கூடுதல் கோள்களால் ஏற்படும் கோள்கடப்பு நேர வேறுபாடுகளுக்கான தேடல் எதிர்மறையாக முடிந்தது.
# விஎஃப்டிஎசு 243

**விஎஃப்டிஎசு 243** ( **2பொருண்மை J05380840-6909190** ) என்பது ஒரு விண்மீன் பொருண்மையுள்ள கருந்துளையைச் சுற்றி வரும் O7V வகை முதன்மை வரிசை விண்மீனாகும் . கருந்துளை சூரியனை விட ஒன்பது மடங்கு பொருண்மை கொண்ட. நீல விண்மீன். இது சூரியனின் பொருண்மையைப் போல 25 மடங்கு அதிகமாக இருப்பதால் அந்த விண்மீன் கருந்துளையை விட 200,000 மடங்கு பெரியதாக ஆக்குகிறது. VFTS 243 புவியிலிருந்து 160,000 ஒளி ஆண்டுகள் தொலைவில் புபொப 2070 ( டிடராண்டுலா நெபுலா ) க்குள் பெரிய மாகெல்லானிக முகிலில் அமைந்துள்ளது. இந்த இரும இணையின் வட்டனைக் காலம் 10.4 நாட்கள்.
# அகம் அலி கான்

**அகம் அலி கான்** (*Hakam Ali Khan*) இந்தியாவைச் சேர்ந்த ஓர் அரசியல்வாதியாவார். 1966 ஆம் ஆண்டு மார்ச்சு மாதம் 20 ஆம் தேதியன்று வாச்சித்து கான் என்பவருக்கு மகனாக இவர் பிறந்தார். இந்திய தேசிய காங்கிரசு கட்சியில் உறுப்பினரான இவர் தற்போது இராசத்தான் மாநில வக்ஃபு மேம்பாட்டுக் குழுவின் தலைவராக உள்ளார், மேலும் பதேபூர் சட்டமன்ற தொகுதியில் இருந்து இராசத்தான் சட்டமன்ற உறுப்பினராகத் தேர்ந்தெடுக்கப்பட்டார் 2021 ஆம் ஆண்டு சனவரி மாதத்தில் இராசத்தான் மாநில பிரதேச காங்கிரசு கமிட்டியின் பொதுச் செயலாளராக நியமிக்கப்பட்டார்
# சும்பி சுர்லா வனவிலங்கு சரணாலயம்

**சும்பி சுர்லா வனவிலங்கு சரணாலயம்** ( **சும்பி சுர்லா** என சுருக்கப்பட்டது) 55,495 ஏக்கர்கள் பரப்பளவைக் கொண்ட வனவிலங்கு சரணாலயம் ஆகும். இது பாக்கித்தானின் பஞ்சாபில் உள்ள குசாப் மாவட்டம் மற்றும் சக்வால் மாவட்டத்தில் அமைந்துள்ளது. இது 1978-ஆம் ஆண்டில் நிறுவப்பட்டது, மேலும் பல யூரியலின் அச்சுறுத்தல் இனங்களை பாதுகாக்கும் நோக்கத்திற்காக இந்த வனவிலங்கு சரணாலயம் அமைக்கப்பட்டது.
# சும்பி சுர்லா வனவிலங்கு சரணாலயம்

## வாழ்விடம்

இப்பகுதி காப்புக்காடுகள் மற்றும் மலைகளால் சூழப்பட்டுள்ளது. சராசரி உயரம் கடல் மட்டத்திலிருந்து 460-1050 மீ இடையே உள்ளது. சராசரி ஆண்டு மழைப்பொழிவு 4994 மிமீ ஆகும், வெப்பநிலை 10-40 டிகிரி செல்சியஸ் வரை இருக்கும். வறண்ட துணை வெப்பமண்டல பசுமை மாறாத் தாவரங்களைக் கொண்ட புதர்க்காடுகளை ஆதரிக்கிறது.
# ஆந்திரேயா யமாமை

**ஆந்திரேயா யமாமை** (*Antherea yamaai*) என்பது **சப்பானிய பட்டுப்பூச்சி** அல்லது **சப்பானிய ஓக் பட்டுப்பூச்சி** (சப்பானிய மொழி: ) என்பது *சதுர்னிடே* குடும்பத்தின் அந்துப்பூச்சி ஆகும். இது கிழக்கு ஆசியாவில் காணப்படுகிறது. ஆனால் டசர் பட்டு உற்பத்திக்காக ஐரோப்பாவிற்கு அறிமுகப்படுத்தப்பட்டு, தற்போது தென்கிழக்கு ஐரோப்பாவில், முக்கியமாக ஆஸ்திரியா, வடகிழக்கு இத்தாலி மற்றும் பால்கன் நாடுகளில் காணப்படுகிறது. இது வடக்கே பரவி வருவதாகத் தெரிகிறது. செருமனியில் டெகென்டோர்ஃப் மற்றும் பாசாவ் அருகே இவை வளர்க்கப்படுகின்றன. இந்த சிற்றினத்தை முதன்முதலில் 1861-ல் பெலிக்சு எட்வார்ட் குரின்-மெனெவில்லே விவரித்தார். இது வட அமெரிக்காவின்*ஆந்திரேயா பாலிபீமசு* பட்டுப்புழுவுடன் செயற்கையாகக் கலப்பு செய்யப்பட்டுள்ளது.  
இந்த அந்துப்பூச்சி ஜப்பானில் 1000 ஆண்டுகளுக்கும் மேலாக வளர்க்கப்படுகிறது. இது மிகவும் வலுவான மற்றும் மீள்தன்மை கொண்ட இயற்கையான வெண்பட்டினை உற்பத்தி செய்கிறது. இது சாயத்தினை அதிகம் ஏற்பதில்லை. இது இப்போது மிகவும் அரிதானதாகவும் விலை அதிகமானதாகவும் உள்ளது.  
இறக்கை நீட்டம் ஆகும்.  
இதன் இளம் உயிரிகள் முக்கியமாகக் *கருவாலி மர* இலைகளை உணவாக உண்கின்றன. ஆனால் *பாகசு சில்வாடிகா*, *காசுடானியா சாடிவா*, *கார்பினசு*, *உரோசா* மற்றும் *குரேடேகசு* ஆகியவற்றினை உண்பதும் பதிவாகியுள்ளன.  
டென்சான் பட்டு மரபணுக்கள் குறித்து விரிவாகப் பார்க்க, 15,481 மரபணுக்களுடன் வரிசைப்படுத்தப்பட்டுள்ளது.
# ஆந்திரேயா யமாமை

## துணை இனங்கள்

- *ஆந்திரேயா யமாமை யமாமை*
- *ஆந்திரியா யமாமை பெர்க்மானி* <small>ப்ரைக், 1949</small>
- *ஆந்திரியா யமாமை டைட்டன்* <small>மெல், 1958</small>
- *ஆந்திரியா யமாமை* *அசசூரியென்சு* <small>சாச்பசோவ், 1953</small>
- *ஆந்திரியா யமாமை சூப்பர்பா* இன்னோயூ<small>, 1964</small> (தைவான்)
# சியாக்சன் தேசிய பூங்கா

**சியாக்சன் தேசிய பூங்கா** (*Chiaksan National Park*) தென் கொரியாவின் கேங்வோன்-டோ மாகாணத்தில் அமைந்துள்ளது. இது 1984-ஆம் ஆண்டில் தென் கொரியாவின் 16 வது தேசியப் பூங்காவாக நியமிக்கப்பட்டது. இந்த தேசியப்பூங்காவிற்கு உயரமுள்ள சியாக்சன் மலையின் பெயரிடப்பட்டது. முன்னதாக இந்த மலைக்கு தோகையுள்ள பறவை ஒன்றை பாம்பு சாப்பிடுவதிலிருந்து ஒரு மனிதன் காப்பாற்றியதாகக் கூறப்படும் புனைகதையிலிருந்து வைக்கப்பட்டிருந்த ஜியோகாகாகசன் என்ற பெயரிலிருந்து இந்தப் பெயர் மாற்றப்பட்டது. இந்தப் பூங்காவில் மொத்தம் 821 தாவர இனங்கள் மற்றும் 2,364 விலங்கினங்கள் உள்ளன. பறக்கும் அணில் மற்றும் ஹாட்க்சன்ஸ் வௌவால் உட்பட 34 விலங்குகள் அழியும் நிலையில் உள்ளன.
# புலிமுகம் தேவி கோயில்

புலிமுகம் தேவி கோயில் இந்தியாவின் கேரள மாவட்டத்தில் தாழவா பகுதியில் அமைந்துள்ள ஒரு இந்துக் கோயிலாகும். இதன் மூலவர் பத்ரா பகவதி ஆவார். இக்கோயில் கருநாகப்பள்ளிக்கு வடக்கே சுமார் 5 கி.மீ. தொலைவில் உள்ளது. தேசிய நெடுஞ்சாலை 47 வழியாக இக்கோயிலை அடையலாம்.
# புலிமுகம் தேவி கோயில்

## துணைத்தெய்வங்கள்

கோயிலில் யட்சி, விநாயகர், நாகராஜா, நாக யட்சி, ராட்சசு உள்ளிட்ட துணைத்தெய்வங்கள் உள்ளன. மேலும் சோதிட நிபுணர்களின் தேவ பிரஷ்னத்தின் படி சில சிலைகள்புதுப்பிக்கப்பட்டன அல்லது சேர்க்கப்பட்டுள்ளன.
# புலிமுகம் தேவி கோயில்

## காவி

ஒரு காவு எனப்படுவதானது பாம்புக் கடவுள்கள் இருக்கும் ஒரு சிறிய காடாகவும், கரிம்பனா மரம், எழிலம் பலா மரம் ஆகியவற்றைக் கொண்டும் உள்ளதாகும். மேலும் கந்தர்வர்களும் யட்சிகளும் அங்கிருப்பதாக நம்பப்படுகிறது.
# புலிமுகம் தேவி கோயில்

## திருவிழாக்கள்

இக்கோயிலில் பறையெடுப்பு, ஜீவித நல்லாத்து (ஊர்வலம்), மீன பரணி, பொங்கல் உள்ளிட்ட பல திருவிழாக்கள் கொண்டாடப்படுகின்றன. பறையெடுப்பின்போது உற்சவரை ஊர்வலமாகக் கொணர்வர். கோயில் மாதிரியில் கட்டப்பட்ட ஒரு அமைப்பு அங்கு காணப்படும். பல்லக்கு போன்ற இந்த அமைப்பில் உற்சவர் இருப்பார்.
# முதலாம் உலகப் போரில் இந்திய இராணுவம்

**முதலாம் உலகப்போரில் இந்திய இராணுவமானது** பிரித்தானியப் பேரரசின் ஒரு பகுதியாக பங்கெடுத்தது. இது பிரித்தானிய இந்திய இராணுவம் என்றும் அழைக்கப்பட்டது. நாடு கடந்து 10 இலட்சத்துக்கும் மேற்பட்ட இந்திய துருப்புக்கள் சேவையாற்றின. இதில் 62,000 பேர் இறந்தனர். மேலும் 67,000 பேர் காயமடைந்தனர். மொத்தமாக குறைந்தது போரின்போது 74,187 இந்திய போர்வீரர்கள் இறந்தனர்.  
முதலாம் உலகப் போரில் இந்திய இராணுவமானது செருமானியப் பேரரசுக்கு எதிராக மேற்குப் போர்முனையில் சண்டையிட்டது. முதலாம் இப்ரேசு யுத்தத்தில் குதாதத் கான் விக்டோரியா சிலுவை வழங்கப்பட்ட முதல் இந்தியராக உருவானார். இந்திய பிரிவுகள் எகிப்து, கலிப்பொலி, செருமானிய கிழக்கு ஆப்பிரிக்கா ஆகிய பகுதிகளுக்கும் அனுப்பப்பட்டன. உதுமானியப் பேரரசுக்கு எதிராக மெசபத்தோமியாவில் கிட்டத்தட்ட 7 இலட்சம் இந்தியப் போர் வீரர்கள் சேவையாற்றினர். சில பிரிவுகள் நாடு கடந்து அனுப்பப்பட்ட அதே நேரத்தில், பிறர் இந்தியாவிலேயே வடமேற்கு எல்லைப்புற மாகாணத்தை பாதுகாப்பதற்காகவும், உள்நாட்டு பாதுகாப்பு மற்றும் பயிற்சி பணியிலும் ஈடுபட்டிருந்தனர்.  
1942ஆம் ஆண்டு முதல் இந்திய இராணுவத்தின் தலைமை தளபதியாக இருந்த சர் கிளௌட் அச்சின்லெக் பிரித்தானியர்கள் "முதலாம் மற்றும் இரண்டாம் உலகப்போர் ஆகிய இரண்டையுமே இந்திய இராணுவம் இல்லாவிட்டால் கடந்திருக்க இயலாது" என்று உறுதியாகக் குறிப்பிட்டுள்ளார்.
# எசு. இராமப்பா

**எசு. இராமப்பா** (*S. Ramappa*) இந்தியாவைச் சேர்ந்த ஓர் அரசியல்வாதியாவார். கர்நாடக மாநிலத்தைச் சேர்ந்த இவர், இந்திய தேசிய காங்கிரசு கட்சியின் தலைவராக இருந்தார். கர்நாடக சட்டமன்றத்தில் அரிகர் சட்டமன்றத் தொகுதியின் தற்போது சட்டமன்ற உறுப்பினராக உள்ளார்.
# எசு. இராமப்பா

## தொழில்

எசு. இராமப்பா 2013 -ஆம் ஆண்டு நடைபெற்ற சட்டமன்றத் தேர்தலில் கர்நாடகாவின் அரிகர் தொகுதியில் போட்டியிட்டு, சமய சார்பற்ற சனதா தளம் கட்சியைச் சேர்ந்த எச். எசு. சிவ சங்கரிடம் தோற்றார். 2018 -ஆம் ஆண்டு நடைபெற்ற தேர்தலில் பாரதிய சனதா கட்சியைச் சேர்ந்த பி. பி. அரீசைத் தோற்கடித்து சட்டமன்ற உறுப்பினராக வெற்றி பெற்றார்.
# பி. நாராயண் ராவ்

**பசந்த்பூர் நாராயண் ராவ்** (*Basanthpur Narayan Rao*) இந்தியாவைச் சேர்ந்த ஓர் அரசியல்வாதியாவார். 1955 ஆம் ஆண்டு சூலை மாதம் முதல் தேதியன்றூ இவர் பிறந்தார். 2018 ஆம் ஆண்டு முதல் இவர் இறக்கும் வரை இந்திய தேசிய காங்கிரசு கட்சியின் வேட்பாளராக பசவகல்யாணிலிருந்து தேர்ந்தெடுக்கப்பட்டு கர்நாடக சட்டமன்ற உறுப்பினராக இருந்தார். சட்டமன்ற உறுப்பினராவதற்கு முன்னர் தேர்தலில் போட்டியிட்டு இரண்டு முறை போட்டியிட்டுள்ளார்.  
நாராயண் ராவ் 1955 ஆம் ஆண்டு சூலை மாதம் முதல் தேதியன்று பிதார் மாவட்டத்தில் உள்ள பசந்த்பூர் கிராமத்தில் பிறந்தார். இந்தியாவில் கோவிட்-19 பெருந் தொற்றுநோய்களின் போது, ர் 2020 ஆம் ஆண்டு செப்டம்பர் மாதம் 24 ஆம் தேதியன்று மணிப்பாலில் உள்ள ஒரு தனியார் மருத்துவமனையில் கோவிட்-19 நோயால் பாதிக்கப்பட்டு இறந்தார்.
# பி. நாராயண் ராவ்

## சர்ச்சைகள்

2019 மக்களவைத் தேர்தல் பிரச்சாரத்தின் போது, நாராயண ராவ் பிரதமர் மோடியை ஆண்மைக்குறைவானவர் என்று அழைத்தார், ஏனெனில் அவருக்கு திருமணமாகியும் குழந்தை இல்லை. மேடையை பயன்படுத்தி சர்ச்சைக்குரிய கருத்துக்களை வெளியிட்டதாக விமர்சிக்கப்பட்டது.
# வயலில் திருக்கோயில் மகாவிஷ்ணு கோயில்

**வயலில் திருக்கோயில் மகாவிஷ்ணு கோயில்** என்பது இந்தியாவின் கொல்லம், கல்லுவத்துக்கல், இளம்குளத்தில் அமைந்துள்ள ஒரு கோயிலாகும் . இது NH 47 இலிருந்து 2 கி.மீ. தொலைவில் அமைந்துள்ளது.
# வயலில் திருக்கோயில் மகாவிஷ்ணு கோயில்

## விழாக்கள்

இக்கோயிலில் ஒவ்வொரு மாதமும் இருமுறை லட்சுமி நாராயண பூசை நடைபெறுகிறது. அஷ்டமி ரோகிணி மகோற்சவம், பாகவத சப்தாஹம் உள்ளிட்ட பல விழாக்கள் இங்கு கொண்டாடப்படுகின்றன.
# வயலில் திருக்கோயில் மகாவிஷ்ணு கோயில்

## நிர்வாகம்

கொடுங்கல்லூரில் உள்ள பிசாரிக்கல் மனைக்கு சொந்தமான இக்கோயில்உள்ளூர் மக்களின் மன்றத்தால் நிர்வகிக்கப்படுகிறது.
# விலாப்புரம் பகவதி கோயில்

**விலாப்புரம் பகவதி கோயில்** இந்தியாவின் கேரள மாநிலத்தில் கொல்லம் மாவட்டத்தில் சாத்தனூர் என்னுமிடத்தில் அமைந்துள்ள கோயிலாகும். இக்கோயில் ஆனந்தவிலாசம் பகவதி கோயில் என்றும் அழைக்கப்படுகிறது.  
கோயிலின் வளாகத்தில் 1,200க்கும் மேற்பட்ட உறுப்பினர்களையும், சுமார் 13,000 நூல்களையும் கொண்ட புகழ்பெற்ற ஆனந்தவிலாசம் நூலகம் செயல்பட்டு வருகிறது. இந்நூலகம் கேரள மாநில நூலக கவுன்சிலுடன் இணைக்கப்பட்டுள்ளதாகும். நூலகத்தில் கணினி, இணையம், தொலைபேசி போன்ற வசதிகள் உள்ளன. குழந்தைகள் பிரிவு, பெண்கள் பிரிவு, மகளிர் இல்ல நூலகத் திட்டம், தொடர் கல்வி மையம் போன்ற பிரிவுகள் இங்கு செயல்பட்டு வருகின்றன.
# ஆல்ஃபிரட் தெரு, சிட்னி

**ஆல்ஃபிரட் தெரு, சிட்னி** (*Alfred Street, Sydney*) ஆத்திரேலிய நாட்டின் நியூ சவுத் வேல்சு மாநிலத்திலுள்ள சிட்னி நகரின் உள்ளூர் அரசாங்கப் பகுதியில் உள்ள ஒரு தெரு ஆகும். இது சியார்ச்சு தெருவிலிருந்து பிலிப் தெரு வரை கிழக்கு-மேற்காகச் செல்கிறது..  
ஆல்பர்ட் தெருவின் சீரமைப்பு 1845 ஆம் ஆண்டில் ஏரி நீரோடையின் சதுப்பு நிலங்கள் வடிகட்டப்பட்டு ஒரு கடல் சுவர் கட்டப்பட்டபோது இத்தெரு உருவாக்கப்பட்டது. . 1875 ஆம் ஆண்டில் ஆல்பர்ட் தெருவில் இருந்து பிரிக்கப்பட்டு இளவரசர் ஆல்பர்ட்டின் பெயரிடப்பட்டது.  
வடக்கே காகில் விரைவுவழிச் சாலை , சர்குலர் குவே இரயில் நிலையம் மற்றும் சர்குலர் குவே கப்பல் துறை ஆகியவற்றால் ஆல்ஃபிரட் தெரு சூழப்பட்டுள்ளது. தெற்கில் கோல்ட் ஃபீல்டு இல்ல கட்டடம் , 1 மேக்குவாரி கட்டடம் , சுங்க மாளிகை மற்றும் ஏ.எம்.பி கட்டடம் உட்பட பல குறிப்பிடத்தக்க கட்டடங்கள் உள்ளன.  
1999 ஆம் ஆண்டு பிப்ரவரி மாதத்தில் இல், ஆல்ஃபிரட் தெரு சுங்க மாளிகைக்கு வெளியே மூடப்பட்டு சாலையாக மாற்றப்பட்டது. 1957 ஆம் ஆண்டில் பாதை மூடப்படும் வரை, ஆல்ஃபிரட் தெருவில் டிராம் வண்டிகள் நிறுத்தப்பட்டன. 2019 ஆம் ஆண்டு திசம்பர் மாதத்தில் திறக்கப்பட்ட மத்திய வணிக மாவட்ட மற்றும் தென்கிழக்கு இலகுரக இரயிலின் முனையமாக மறுகட்டமைக்க அனுமதிக்கும் வகையில், அக்டோபர் 2015 ஆம் ஆண்டு அக்டோபர் மாதத்தில் சியார்ச்சு மற்றும் லோஃப்டசு தெருக்களுக்கு இடையேயான பகுதி வாகனப் போக்குவரத்துக்காக மூடப்பட்டது
# ரூல் நம்பர் 4

**ரூல் நம்பர் 4** (*Rule Number 4*) என்பது 2023 இல் வெளிவந்த இந்தியத் தமிழ்த் திரைப்படமாகும். போசர் எல்வின் எழுதி இயக்கிய இப்படத்தில் பிரதீசு கிருசுணா, சிறீ கோபிகா ஆகியோர் முக்கிய வேடங்களில் நடித்திருந்தனர். மோகன் வைத்யாசீவா இரவி உள்ளிட்ட பல நடிகர்கள் துணை வேடங்களில் நடித்திருந்தனர். இப்படத்தை ஒயிஎசுஐஎம்ஒயி புரொடக்சன்சு பதாகையின் கீழ் சிமி இசட் தயாரித்தார்.
# ரூல் நம்பர் 4

## நடிகர்கள்

- தமிழாக பிரதீசு கிருசுணா
- கவிதாவாக சிறீ கோபிகா
- சின்னமலையாக மோகன் வைத்யா
- இரவியாக சீவா இரவி
- வங்கி ஊழியராக கலா கல்யாணி
- பிர்லா போசு
- கலா பிரதீப்
# ரூல் நம்பர் 4

## தயாரிப்பு

திரைப்படத்தின் தயாரிப்புப் பணிகள் 2020 இன் தொடக்கத்தில் தொடங்கியது. இப்படத்தை ஒயிஎசுஐஎம்ஒயி புரொடக்சன்சு பதாகையின் கீழ் சிமி இசட் தயாரித்தார். படத்தின் தயாரிப்பாளரான பிரதீசு கிருஷ்ணா, சிறீ கோபிகாவுடன் முக்கியக் கதாபாத்திரத்தில் நடித்திருந்தார். இதற்கு முன்பு *இவர் *நான்சென்ஸ்*, *90 எம்எல்'' ஆகிய திரைப்படங்களில் நடித்தார். டேவிட் ஜான் ஒளிப்பதிவையும், எசுபி அகமது படத்தொகுப்பையும் மேற்கொண்டனர். .
# ரூல் நம்பர் 4

## வரவேற்பு

*தினத்தந்தியின்* ஒரு விமர்சகர், "பிரதீசு கிருசுணா காதலித்து காதலியை துரத்தும் கதாபாத்திரத்தை இரசிக்கிறார்" என்று கூறினார். . *மாலை மலரின்* ஒரு விமர்சகர் "கதையின் நாயகனாக நடித்துள்ள பிரதீசு கிருசுணா இயல்பான நடிப்பை வெளிப்படுத்தியுள்ளார்" என்று எழுதினார்.
# எச்டி 60863

**எதிப 60863 (HD 60863)** என்பது நாய்க்குட்டிகள் விண்மீன் குழுவிபில் உள்ள ஒரு B8V வகை (நீல முதன்மை-வரிசை) விண்மீனாகும் . அதன் தோற்றப் பொலிவுப் பருமை 4.65 ஆகும். மேலும், இது இடமாறு அடிப்படையில் தோராயமாக 222 ஒளி ஆண்டுகள் தொலைவில் உள்ளது.  
முதன்மைக்கு கூடுதலாக, நெடுந்தொலைவு இணைகளான B விண்மீன் 9.13 பருமையும் பிரிப்பு 36.9" பிரிப்பும் C விண்மீன் 10.44 பருமையும் B இலிருந்து 43.1" பிரிப்பும் கொண்டுள்ளன.
# எச்டி 61831

**எதிப 61831 (HD 61831)** ( **d <sup>1</sup> Puppis** ) என்பது நாய்க்குட்டிகள் விண்மீன் குழுவில் உள்ள B2.5V வகை (நீலக் குறுமீன் ) விண்மீனாகும் . அதன் தோற்றப் பொலிவுப் பருமை 4.84 ஆகும். மேலும்,ம் இது இடமாறு அடிப்படையில் தோராயமாக 556 ஒளி ஆண்டுகள் தொலைவில் உள்ளது.
# எச்டி 63765

## கோள் அமைப்பு

**எதிப 63765 பி** என்பது விண்மீனைச் சுற்றி வரும் ஒரு புறக்கோள் ஆகும். இந்தக் கோள் வியாழனை விட சிறியதும் 0.64 மடங்கு பொருண்மை கொண்டதும் ஆகும். இது 0.94 வானியல் அலகு தொலைவில் ஓர் அரை பெரச்சில் விண்மீனைச் சுற்றி வர 358 நாட்கள் ஆகிறது. 2009 அக்தோபரில் வெளியிட்ட ஒரு செய்திக்குறிப்பில் இந்தக் கோள் அறிவிக்கப்பட்டது.
# எச்டி 65810

**எதிப 65810 (HD 65810)** என்பது நாய்க்குட்டிகள் விண்மீன் குழுவில் உள்ள A2V வகை (வெள்ளை முதன்மை-வரிசை) விண்மீனாகும் . இதன் தோற்றப் பொலிவுப் பருமை 4.61 ஆகும். மேலும், இது இடமாறு அடிப்படையில் தோராயமாக 241 ஒளி ஆண்டுகள் தொலைவில் உள்ளது.
# கின்மென் தேசிய பூங்கா

**கின்மென் தேசிய பூங்கா (Kinmen National Park)** என்பது சீனக் குடியரசின் ஃபுச்சியன் மாகாணத்தில் உள்ள கின்மென் நகரில் உள்ள ஒரு தேசியப் பூங்கா ஆகும்.
# கின்மென் தேசிய பூங்கா

## வரலாறு

இந்தப் பூங்கா உள்ளூரில் இராணுவச் சட்டம் நீக்கப்பட்டு மூன்று ஆண்டுகளுக்குப் பிறகு 1995 -ஆம் ஆண்டில் நிறுவப்பட்டது.
# கின்மென் தேசிய பூங்கா

## புவியியல்

பூங்கா 35.29 சதுர கிலோமீட்டர் பரப்பளவைக் கொண்டுள்ளது. இந்தப் பரப்பானது கின்மென் கவுண்டி பகுதியின் கால் பகுதி ஆகும். இது ஐந்து பகுதிகளாக பிரிக்கப்பட்டுள்ளது, அவை தைவு மலை, குனிங்டோ, குகாங், மஷான் ஹில் மற்றும் லியு ஆகும்.
# கின்மென் தேசிய பூங்கா

## சூழலியல்

இப்பகுதியைச் சுற்றியுள்ள குறைவான மனித மக்கள்தொகை மற்றும் துணை வெப்பமண்டல காலநிலை காரணமாக, இந்தப் பூங்கா இலையுதிர்காலத்தில் வசந்த காலம் வரை புலம்பெயர்ந்த பறவைகளுக்கான இடமாக மாறுகிறது. இப்பகுதியில் 319 வகையான பறவைகள் காணப்பட்டுள்ளன.
# கின்மென் தேசிய பூங்கா

## வகைகள்

- இயற்கை எழில் சூழ்ந்த பகுதி
- வரலாற்றுப் பாதுகாப்புப் பகுதி
- பொழுதுபோக்குப் பகுதி
- பொதுத் தடை செய்யப்பட்ட பகுதி
# 3,4-சைலீனால்

**3,4-சைலீனால்** (*3,4-Xylenol*) என்பது C<sub>8</sub>H<sub>10</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். சைலீனாலின் அறியப்பட்ட ஆறு சமபகுதியங்களில் இதுவும் ஒன்றாகும். ஐயூபிஏசி முறையில் 3,4-சைலீனால் சேர்மம் 3,4-இருமெத்தில்பீனால் என்று அடையாளப்படுத்தப்படுகிறது. 4-ஐதராக்சி-o-சைலீன் என்ற பெயராலும் இது அழைக்கப்படுகிறது.
# பெராக்சைடு செயல்முறை

**பெராக்சைடு செயல்முறை** (*Peroxide process*) என்பது ஐதரசீனின் தொழில்துறை உற்பத்திக்கான ஒரு முறையாகும்.  
இந்தச் செயல்பாட்டில் ஐதரசன் பெராக்சைடு சோடியம் ஹைபோகுளோரைட்டுக்குப் பதிலாக ஆக்ஸிஜனேற்றியாகப் பயன்படுத்தப்படுகிறது, இது பாரம்பரியமாக ஐதரசீனை உருவாக்கப் பயன்படுகிறது. பாரம்பரிய ஒலின் இராச்சிக் செயல்முறையுடன் தொடர்புடைய ஐதரசீனுக்கு பெராக்சைடு செயல்முறையின் முக்கிய நன்மை என்னவென்றால், அது உப்பை உடன் விளைபொருளாக உற்பத்தி செய்யாது. இந்த வகையில், பெராக்சைடு செயல்முறை பசுமை வேதியியலுக்கு ஒரு எடுத்துக்காட்டு ஆகும். ஆண்டுதோறும் பல மில்லியன் கிலோகிராம் ஐதரசீன் உற்பத்தி செய்யப்படுவதால், இந்த முறை வணிக மற்றும் சுற்றுச்சூழல் முக்கியத்துவம் வாய்ந்தது.
# பெராக்சைடு செயல்முறை

## உற்பத்தி

### கீட்டசின் உருவாக்கம்

வழக்கமான செயலாக்கத்தில், ஹைட்ரஜன் பெராக்சைடு அசிட்டமைடுடன் இணைந்து பயன்படுத்தப்படுகிறது. இந்தக் கலவை அம்மோனியாவுடன் நேரடியாக வினைபுரிவதில்லை, ஆனால் மீதைல் எத்தில் கீட்டோனின் முன்னிலையில் ஆக்சாசிரிடினைக் கொடுக்கிறது.  
:  
தனிப்பட்ட படிகளுக்கான சமச்சீர் சமன்பாடுகள் பின்வருமாறு. ஒடுக்கம் மூலாக இமைன் உருவாக்கம்:  
: Me(Et)C=O + NH <sub>3</sub> → Me(Et)C=NH + H <sub>2</sub> O  
ஆக்ஸாசிரிடைனுக்கு இமீனின் ஆக்சிஜனேற்றம்:  
: Me(Et)C=NH + H <sub>2</sub> O <sub>2</sub> → Me(Et)CONH + H <sub>2</sub> O  
ஐதரசோனைக் கொடுப்பதற்கு அம்மோனியாவின் இரண்டாவது மூலக்கூறுடன் ஆக்சாசிரிடினின் ஒடுக்கம்:  
: Me(Et)CONH + NH <sub>3</sub> → Me(Et)C=NNH <sub>2</sub> + H <sub>2</sub> O  
ஐதரசோன் பின்னர் கீட்டசீனைக் கொடுக்க இரண்டாவது சமானமான கீட்டோனுடன் ஒடுக்கமடைகிறது:  
: Me(Et)C=O + Me(Et)C=NNH <sub>2</sub> → Me(Et)C=NN=C(Et)Me + H <sub>2</sub> O
# ராமேசசு (இளவரசர்)

**ராமேசசு** (*Ramesses*) (சில நேரங்களில் **ரமேசசு பி** எனவும் குறிப்பிடப்படுகிறார்) பண்டைய எகிப்தின் பத்தொன்பதாம் வம்சத்தின் பட்டத்து இளவரசராக இருந்தார்.
# ராமேசசு (இளவரசர்)

## குடும்பம்

இரண்டாம் ராமேசசு அவரது ராணி இசெட்னோபிரெட் ஆகியோரின் மூத்த மகனும் மற்றும் அமுன்-கெர்-கெபெசெப்பின் இரண்டாவது மகனும், பார்வோன் இரண்டாம் ராமேசசின் பட்டத்தரசி நெபர்தரியின் மூத்த மகனுமாவார். இவரது தாத்தா முதலாம் சேத்தியின் ஆட்சிக் காலத்தில் பிறந்தார். இவருக்கு குறைந்தது ஒரு சகோதரியும் இரண்டு சகோதரர்களும் இருந்தனர். இவரது சகோதரி பிந்தநாத் பின்னர் இரண்டாம் ராமேசசு ஆட்சியில் பெரிய அரச மனைவியாக உயர்த்தப்பட்டார். மேலும் அரசவையில் முக்கிய பங்கும் வகித்தார். இசெட்னோப்ரெட் என்ற பெயருடைய ஒரு சகோதரி அவளுடைய சகோதரன் மெர்நெப்தாவை மணந்து அவனது ராணியாக ஆகியிருக்கலாம். இவரது அறியப்பட்ட தம்பிகளான கெம்வாசேத் மற்றும் மெர்நெப்தா ஆகியோருடன் பல நினைவுச்சின்னங்களில் இடம்பெற்றுள்ளார். அல்-உக்சுர் மற்றும் அபு சிம்பெலில் ரமேசசின் மகன்களின் பட்டியலில் இரண்டாவது இளவரசராக இவர் தோன்றுகிறார்.
# ராமேசசு (இளவரசர்)

## வரலாறு

காடேசு போருக்குப் பிறகு எகிப்திய 'வெற்றி' காட்சிகள் உட்பட பல கல்வெட்டுகளில் அவர் தோன்றுகிறார்.  
அபு சிம்பெலில் உள்ள பெரிய கோயிலுக்கு முன்னால் இரண்டாம் ராமேசசின் அருகே சித்தரிக்கப்பட்ட இரண்டு இளவரசர்களில் ஒருவராக இவர் சித்தரிக்கப்படுகிறார். அவர் நுழைவாயிலின் வடக்கே உள்ள இராட்சச உருவத்தின் முன் தோன்றுகிறார்.  
ரமேசசு எகிப்திய சிம்மாசனத்தின் வாரிசாக தனது தந்தையின் ஆட்சிகாலத்தின் 25 முதல் 50 ஆண்டு வரை பணியாற்றினார். இவர் தனது அண்ணன் அமுன்கெர்கெபெசெப்பின் மரணத்திற்குப் பிறகு அரியணை ஏறியதாகத் தெரிகிறது.  
சக்காராவிலும் இவர் காணப்படுகிறார். அபிஸ் காளைகளுக்கான சில விழாக்களில் இவர் பங்கேற்றிருக்க வேண்டும். இவருடைய சகோதரர் கேம்வாசேத் முதலில் பிதா கோயிலின் *செம்* -பூசாரியாகவும் பின்னர் மெம்பிசில் உள்ள பிதா கோயிலின் பிரதான பூசரியாகவும் இருந்தார். இவரது தந்தையின் ஆட்சிகாலத்தின் 16 மற்றும் 30 ஆண்டுகளுக்கு இடைப்பட்ட காலத்தில், அரசரின் மகனும் வாரிசுமான ரமேசசும் அபிஸ் காளைகளின் புதைகுழிகளில் ஒன்றிற்காக ஒரு சிலையை நன்கொடையாக அளித்துள்ளார்.
# ராமேசசு (இளவரசர்)

## மரணமும் , அடக்கமும்

ராமேசசின் மரணத்திற்குப் பிறகு, மன்னர்களின் சமவெளியிலுள்ள இரண்டாம் இரமேசசின் மகன்களின் கல்லறையில் அடக்கம் செய்யப்பட்டார். இவருக்குப் பிறகு இவரது சகோதரர் கேம்வாசேத் எகிப்தின் புதிய இளவரசரானார். கேம்வாசேத் இரண்டாம் ராமேசசின் நான்காவது மகன். முன்னதாக மூன்றாவது மகன், பரேகெர்வெனெமெப் முன்னதாகவே இறந்தார்.
# குத்புல்லாபூர் சட்டமன்றத் தொகுதி

**குத்புல்லாபூர் சட்டமன்றத் தொகுதி** (*Quthbullapur Assembly constituency*) என்பது இந்தியாவின் தெலங்காணா சட்டமன்றத்தின் ஒரு தொகுதி ஆகும். இது மெட்சல்-மல்கஜ்கிரி மாவட்டத்தில் உள்ள 14 தொகுதிகளில் ஒன்றாகும். இது மல்காஜ்கிரி மக்களவைத் தொகுதியின் ஒரு பகுதியாகும். இது பெருநகர ஐதராபாத்து மாநகராட்சியின் யின் 24 தொகுதிகளில் ஒன்றாகும்.  
பாரத் இராட்டிர சமிதியின் கே. பி. விவேகானந்தா தற்போது இத்தொகுதியின் சட்டமன்ற உறுப்பினர் ஆவார்.
# குத்புல்லாபூர் சட்டமன்றத் தொகுதி

## கண்ணோட்டம்

சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது
| **குத்புல்லாபூர்** | மெட்சல்-மல்கஜ்கிரி |
| --- | --- |
| நிஜாம்பேட்டை |  |
| ராஜீவ் க்ருஹகல்பா, நிஜாம்பேட்டை |  |
| சுசித்ரா மையம் | ஐதராபாத்து |
| கொம்பல்லி | மெட்சல்-மல்கஜ்கிரி |
| ஜீடிமெட்லா |  |
| பவுரம்பேட்டை |  |
| **துண்டிக்கல் காந்திமைசம்மா** |  |
# குத்புல்லாபூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2009 | குணா சிறீசைலம் கவுடு | சுயேச்சை |
| 2014 | கே. பி. விவேகானந்தா | தெலுங்கு தேசம் கட்சி |
| 2018 | பாரத் இராட்டிர சமிதி |  |
# குத்புல்லாபூர் சட்டமன்றத் தொகுதி

## மேலும் பார்க்கவும்

- தெலுங்கானா சட்டப் பேரவையின் தொகுதிகளின் பட்டியல்
# எச்டி 70060

**எதிப 70060 (HD 70060)** என்பது நாய்க்குட்டிகள் விண்மீன் குழுவில்ல் உள்ள A8V வகை (வெள்ளை முதன்மை வரிசை) விண்மீனாகும் . இதன் தோற்றப் பொலிவுப் பருமை 4.45 ஆகும். இது இடமாறு அடிப்படையில் தோராயமாக 93.4 ஒளி ஆண்டுகள் தொலைவில் உள்ளது.
# எச்டி 71334

**எதிப 71334 (HD 71334)** என்பது சூரியனில் இருந்து 126.7 ஒளி ஆண்டுகள் (38.85 புடைநொடிகள்) தொலைவில் உள்ள சூரியனைப் போன்ற விண்மீனாகும். எதிப 150248 என்பது G-வகை விண்மீனும் பழைய சூரியனை ஒத்த விண்மீனும் ஆகும். இது சூரியனை விட 8.1 பில்லியன் ஆண்டுகள் பழமையானது. சூரியனின் அகவை 4.6 பில்லியன் ஆண்டுகள். 8.1 பில்லியன் ஆண்டுகளில், எதிப 71334 அதன் நிலைப்பான எரியும் நிலையை கடந்துவிட்டது.எதிப 71334 சூரியனைக் காட்டிலும் குறைந்த பொன்மத்(உலோகத்)தன்மையைக் கொண்டுள்ளது. எதிப 71334 நாய்க்குட்டிகளின் விண்மீன் குழுவில் காணப்படுகிறது. பன்னாட்டு வானியல் ஒன்றியத்தால் ஏற்கப்பட்ட 88 நவீன விண்மீன்களில் நாய்க்குட்டிகளும் ஒன்றாகும். HD 71334 விண்மீன் 7.8 ஒளிர்மையைக் கொண்டுள்ளது.
# எச்டி 71334

## சூரிய ஒப்பீடு

விளக்கப்படம் சூரியனை எதிப 71334 விண்மீனுடன் ஒப்பிடுகிறது.
| வலது ஏறுதல் | சரிவு |  |  |  |  |  |  |
| --- | --- | --- | --- | --- | --- | --- | --- |
| சூரியன் | — | — | 0.00 | G2V | 5,778 | +0.00 | 4.6 |
| HD 71334[7] | 124 | G2.5V | 5701 | −0.075 | 8.1 |  |  |
# எச்டி 71334

## மேலும் பார்க்கவும்

- அருகிலுள்ள விண்மீன்களின் பட்டியல்
# பேரி ஆறு

**பேரி ஆறு** (*Bheri River*) மேற்கு நேபாளத்தில் உள்ள மேற்கு தவளகிரி மலைத்தொடரிலிருந்து உற்பத்தியாகும் *கர்னாலி ஆற்றின்* முக்கிய துணை ஆறாகும். இது மூன்று முக்கியமான மேல் துணை ஆறுகளைக் கொண்டுள்ளது. சானி பேரி ஆறு இந்த மலைத்தொடரின் தெற்கு சரிவுகளில் வழிந்தோடுகிறது. துளி பேரி ஆறு இதே மலைத் தொடரின் வடக்கு சரிவுகளில் வழிந்தோடுகிறது. மற்றொரு துணை ஆறான *உத்தர கங்கை,* தவளகிரிக்கு தெற்கே உள்ள தோர்பதன் பள்ளத்தாக்கில் வெளியேறுகிறது. கீழ்நோக்கி, பேரி சுர்கெட் பள்ளத்தாக்கு வழியாக பாய்ந்து *மகாபாரத மலைத்தொடர்* அல்லது *சிறிய இமயமலையில்* கர்னாலி ஆற்றில் இணைகிறது.  
டிசம்பர் 25, 2007 அன்று, சிஞ்சு (மெஹல்குனா) கிராமத்தில் ஆற்றின் குறுக்கே ஒரு தொங்கு பாலம் இடிந்து விழுந்தது. உள்ளூர் கிறிஸ்துமசு நாளின் கண்காட்சிக்கு செல்வதற்காக "ஸ்கோர்ஸ்" மக்கள் 500மீ இரும்பு பாலத்தை கடந்து சென்றனர். குறைந்தது 15 பேர் கொல்லப்பட்டதுடன் குறைந்தது 22 பேர் காயமடைந்தனர். கொல்லப்பட்டவர்களில் பெரும்பாலானோர் பெண்கள் மற்றும் குழந்தைகள் ஆவர். ஆற்றில் வலுவான நீரோட்டங்கள் இருந்ததாகக் கூறப்படுகிறது.
# பிரியா ரஞ்சன் தாஸ்முன்சி

**பிரியா ரஞ்சன் தாஸ்முன்சி** ( *Prio Rônjon Dashmunshi* ; 13 நவம்பர் 1945 - 20 நவம்பர் 2017) ஒரு இந்திய தேசிய காங்கிரச அரசியல்வாதி, முன்னாள் மத்திய அமைச்சர் மற்றும் இந்தியாவின் 14வது மக்களவை உறுப்பினர் ஆவார். இவர் மேற்கு வங்கத்தின் ராய்கஞ்ச் தொகுதியை பிரதிநிதித்துவப்படுத்தினார். இவர் பாரிய பக்கவாதத்தைத் தொடர்ந்து கோமாவில் ஒன்பது ஆண்டுகளுக்குப் பிறகு 20 நவம்பர் 2017 அன்று, 72 வயதில், இறந்தார்.
# பிரியா ரஞ்சன் தாஸ்முன்சி

## தொழில்

"இந்தோ-யுகே திரைப்பட ஒத்துழைப்பு" தொடர்பான ஒப்பந்தத்தில் தாஸ்முன்சி கையெழுத்திட்டார்.]]  
தாஸ்முன்சி 1970 முதல் 1971 வரை மேற்கு வங்கத்தில் இந்திய இளைஞர் காங்கிரஸின் தலைவராக இருந்தார். 1971 இந்திய பொதுத் தேர்தலில் தெற்கு கல்கத்தா தொகுதியில் இருந்து 5 வது மக்களவைக்குத் தேர்ந்தெடுக்கப்பட்டார். 1985 ஆம் ஆண்டு பிரதமர் ராஜீவ் காந்தியால் மத்திய வர்த்தக மற்றும் தொழில் துறை இணை அமைச்சராக நியமிக்கப்பட்டார்.  
2004-ஆம் ஆண்டில், முதல் மன்மோகன் சிங் அமைச்சரவையில், இவர் நாடாளுமன்ற விவகாரங்கள் மற்றும் தகவல் மற்றும் ஒலிபரப்புத் துறை அமைச்சராக நியமிக்கப்பட்டார். சோனிக்கு சொந்தமான தொலைக்காட்சி நெட்வொர்க் ஏஎக்சுஎன் மற்றும் ஃபேஷன் டிவிக்கு மூன்று மாத தடை உட்பட "ஆபாசமானது" என்று கருதும் தொலைக்காட்சி அலைவரிசைகளை இவர் சர்ச்சைக்குரிய வகையில் தடை செய்தார்.  
2007 ஆம் ஆண்டில், இந்திய கிரிக்கெட் அணி விளையாடும் துடுப்பாட்டங்களின் ஒளிபரப்பு உரிமையை தூர்தர்ஷனுடன் இந்தியத் துடுப்பாட்டக் கட்டுப்பாட்டு வாரியத்திடம் பகிர்ந்து கொள்ளுமாறு ஒளிபரப்பாளர் நிம்பஸ் கம்யூனிகேஷன்ஸ் தேவைப்படுவதற்கும் தாஸ்முன்சி பொறுப்பேற்றார்.  
தாஸ்முன்சி 1988 முதல் 2008 வரை கிட்டத்தட்ட இருபது ஆண்டுகள் அகில இந்திய கால்பந்து கூட்டமைப்பின் தலைவராகப் பணியாற்றினார். இவருக்குப் பின் தேசியவாத காங்கிரசு கட்சி அரசியல்வாதியான பிரபுல் படேல் பதவியேற்றார்.
# பிரியா ரஞ்சன் தாஸ்முன்சி

## வாழ்க்கை

தாஸ்முன்சி 1994 இல் கொல்கத்தாவைச் சேர்ந்த சமூக சேவகியான திருமதி தீபா தாஸ்முன்சியை மணந்தார். இவர்களுக்கு பிரியதீப் தாஸ்முன்ஷி என்ற இளம் மகன் உள்ளார்.  
தாஸ்முன்சி தனது பிரதம காலத்தில் நீரிழிவு மற்றும் உயர் இரத்த அழுத்தம் போன்ற பல பிரச்சனைகளால் அவதிப்பட்டார். இவர் 12 அக்டோபர் 2008 அன்று ஒரு பெரிய பக்கவாதம் மற்றும் பக்கவாதத்தால் பாதிக்கப்பட்டார், இவரை குறைந்தபட்ச நனவு நிலையில் விட்டுவிட்டார். புதுதில்லியில் உள்ள அகில இந்திய மருத்துவ அறிவியல் கழகத்தில் (AIIMS) அனுமதிக்கப்பட்ட இவர், பின்னர் புதுதில்லியில் உள்ள அப்பல்லோ மருத்துவமனைக்கு மாற்றப்பட்டார். இவர் உயிர் காக்கும் பிரிவின் ஆதரவில் இருந்தார், இடது வென்ட்ரிகுலர் அமைப்பில் முழுமையான தோல்வி கண்டறியப்பட்டது. நவம்பர் 2009 இல், இவர் தற்காலிகமாக தியூசல்டோர்ஃபுக்கு மாற்றப்பட்டார், அங்கு இவர் ஸ்டெம் செல் சிகிச்சைக்கு உட்படுத்தப்பட்டார். மருத்துவர்கள் சில மூளை செயல்பாடுகளின் இழப்பினை மாற்றும் முயற்சியில் ஈடுபட்டனர்.  
10 அக்டோபர் 2011 அன்று, டெல்லியில் உள்ள இந்திரபிரஸ்தா அப்பல்லோ மருத்துவமனை இவரை வீட்டிற்கு அழைத்துச் சென்று அங்கு பராமரிக்கும்படி குடும்பத்தினருக்கு அறிவுறுத்தியது.  
கோமாவில் ஒன்பது ஆண்டுகள் நீடித்த பிறகு, தாஸ்முன்சி இறுதியாக 20 நவம்பர் 2017 அன்று தனது 72 வது பிறந்தநாளுக்கு ஒரு வாரத்திற்குப் பிறகு இறந்தார். இவரது இறந்த உடல் மேற்கு வங்கத்தின் ராய்கஞ்சில் உள்ள அவரது மூதாதையர் வீட்டிற்கு எடுத்துச் செல்லப்பட்டு, உள்ளூர் சுடுகாட்டில் தகனம் செய்யப்பட்டது.
# ஊடு கடற்கரை

**ஊடு கடற்கரை** (*Hoode Beach*) இந்தியாவின் கர்நாடகா மாநிலம் உடுப்பி மாவட்டத்தில் கோடி பெங்கரே அருகே உள்ள ஒரு சிறிய மீன்பிடி கிராமத்தில் அமைந்துள்ளது. இக்கடற்கரை உடுப்பி நகரத்திலிருந்து 18 கிலோமீட்டர் தொலைவில் கடிகே கடற்கரைக்கும் டெல்டா கடற்கரைக்கும் இடையில் அமைந்துள்ளது. இந்த கடற்கரை இயற்கை எழில் கொஞ்சும் இடமாகவும் திரைப்பட காட்சிகளை படமாக்குவதற்குரிய பிரபலமான இடமாகவும் அறியப்படுகிறது.
# ஊடு கடற்கரை

## சாகா அலைச்சறுக்கு மன்றம்

சாகா அலைச்சறுக்கு மன்றம் இந்த பிராந்தியத்தில் அலைச்சறுக்கு விளையாட்டிற்கான பயிற்சியை வழங்கும் முதல் மற்றும் ஒரே அலைச்சறுக்கு விளையாட்டு நிறுவனம் ஆகும். இந்த நிறுவனம் 2007 ஆம் ஆண்டில் துசார் பதியன் மற்றும் இசிதா மாளவியா ஆகியோரால் நிறுவப்பட்டது இசிதா மாளவியா, இந்தியாவின் முதல் தொழில்முறை பெண் அலைச்சறுக்கு விளையாட்டு வீராங்கனையாக கருதப்படுகிறார்.
# பிரம்மாவர்

**பிரம்மாவர்** (*Brahmavar*) இந்தியாவின் கர்நாடக மாநிலத்திலுள்ள உடுப்பி மாவட்டத்திற்கு வடக்கில் தேசிய நெடுஞ்சாலை எண் 66 பாதையில் இல் அமைந்துள்ள ஒரு தாலுக்கா ஆகும். முன்னதாக இப்பாதை தேசிய நெடுஞ்சாலை எண் 17 என அழைக்கப்பட்டது.